રાજસ્થાનના વિદ્યાર્થીઓનો આરોપ છે કે "આ ઍડમિશન NEETના સ્કોરને જોઈને નહીં, પરંતુ ફી ભરવાની ક્ષમતાના આધારે થયા છે."

આ વિદ્યાર્થીઓ પુરાવા તરીકે રાજસ્થાન મેડિકલ ઍજ્યુકેશન વિભાગ દ્વારા જાહેર કરવામાં આવેલી MBBS વિદ્યાર્થીઓની એક યાદી બતાવે છે. 

તેમાં ઘણાં એવા વિદ્યાર્થીઓના નામ છે કે જેમનો NEETનો સ્કોર 50-55 પર્સેન્ટાઇલ કરતા પણ ઓછો છે. 

આ એ વિદ્યાર્થીઓ છે જેમને આ વર્ષે રાજ્ય સરકાર દ્વારા લાગૂ NRI ક્વૉટા અંતર્ગત ઍડમિશન મળ્યું છે. 

રાજસ્થાનમાં NRI ક્વૉટાની 200 કરતાં વધારે સરકારી સીટ નિર્ધારિત કરવામાં આવી છે જેની વિરુદ્ધ 'મેડિકલ સ્ટૂડન્ટ્સ કૉર્ડિનેશન કમિટી' છેલ્લાં 3 મહિનાથી વિરોધ પ્રદર્શન કરી રહી છે. 

રાજસ્થાનના અજમેર, કોટા, ઉદયપુર, જયપુર, બીકાનેર મેડિકલ કૉલેજ સહિત પ્રદેશની દરેક 14 મેડિકલ કૉલેજના કૅમ્પસ ગત દિવસો દરમિયાન સરકાર વિરોધી સૂત્રોચ્ચારથી ગુંજતા જોવા મળ્યા હતા. 

કેટલાક વિદ્યાર્થીઓ ભૂખ હડતાળ પર પણ બેઠા હતા. 

પરંતુ રાજ્ય સરકારે NRI ક્વૉટા સાથે જોડાયેલી મેડિકલ વિદ્યાર્થીઓની માગ પર કોઈ વિચાર કર્યો નથી. 

એટલે આ વિદ્યાર્થી હવે આ ક્વૉટાને 'સરકાર દ્વારા પૈસા કમાવવાની સ્કીમ' ગણાવી રહ્યા છે. 

NRI ક્વૉટા શું છે?

રાજસ્થાન સરકારે જૂન 2019માં શૈક્ષણિક સત્ર 2014-15 બાદ વધારવામાં આવેલી મેડિકલ સીટોમાંથી 15% સીટ NRI ક્વૉટાથી ભરવાનો નિર્ણય લીધો છે. 

રાજસ્થાન સરકારની આ નવી વ્યવસ્થા અનુસાર રાજ્યની સરકારી મેડિકલ કૉલેજોમાં કુલ 212 સીટ NRI ક્વૉટા માટે અનામત રાખવામાં આવી છે. 

રાજસ્થાન મેડિકલ ઍજ્યુકેશન વિભાગના એડિશનલ ડિરેક્ટર સુરેશ ચંદે બીબીસીને જણાવ્યું કે, "રાજસ્થાનમાં 14 સરકારી મેડિકલ કૉલેજ છે. તેમાંથી 6 કૉલેજ સરકાર અંતર્ગત આવે છે."

"બાકી 8 કૉલેજ સરકારી સમિતિઓ દ્વારા સંચાલિત છે. રાજ્યની 212 NRI સીટોને આ બધી જ 14 સરકારી કૉલેજો વચ્ચે વહેંચવામાં આવી છે. આ પહેલા NRI ક્વૉટા માત્ર રાજ્યની પ્રાઇવેટ કૉલેજોમાં જ ઑફર કરાતો હતો."

મેડિકલ ઍજ્યુકેશન વિભાગ પ્રમાણે આ ક્વૉટા MBBS અને ડેન્ટલ કૉર્સ સિવાય આગળના શિક્ષણ, એટલે કે પોસ્ટ ગ્રેજ્યુએશન કૉર્સના ઍડમિશન પર પણ લાગુ થશે. 

સુરેશ ચંદે કહ્યું છે કે રાજ્ય સરકાર આ ક્વૉટાની મદદથી વિદેશી વિદ્યાર્થીઓને અહીં ભણવા માટે આમંત્રિત કરવા માગે છે. સાથે જ એક લક્ષ્ય એ પણ છે કે સરકારી મેડિકલ કૉલેજો માટે થોડા પૈસા ભેગા કરી શકાય. 

આ જ કારણ છે કે NRI ક્વૉટા અંતર્ગત અરજી કરતા વિદ્યાર્થીઓ પાસેથી સામાન્ય... \n\nમને ઉપરના લેખ માટે સારું શીર્ષક આપો.
MBBSના વિદ્યાર્થીઓ NRI ક્વૉટાને સરકારી મેડિકલ કૉલેજોની પૈસા કમાવવાની સ્કીમ કેમ ગણાવે છે?